./data/phi0914/phi00142/phi0914.phi00142.perseus-lat1.xml
Titus Livius (Livy)
C Cicereius praetor in Corsica signis conlatis pugnavit; septem milia Corsorum       caesa, capti amplius mille et septingenti  voverat in ea pugna praetor aedem       Iunoni Monetae   pax deinde data petentibus       Corsis, et exacta cerae ducenta milia pondo  ex Corsica subacta Cicereius in       Sardiniam transmisit   et in Liguribus in agro       Statellati pugnatum ad oppidum Carystum  eo se magnus exercitus Ligurum       contulerat   primo sub adventum M Popili consulis moenibus sese continebant; deinde, postquam oppidum       oppugnaturum Romanum cernebant, progressi ante portas aciem struxerunt             nec consul, ut qui id ipsum       oppugnatione comminanda quaesisset, moram certamini fecit  pugnatum amplius tris       est horas,  ita ut neutro inclinaret spes   quod       ubi consul vidit nulla parte moveri Ligurum signa, imperat equitibus, ut equos       conscendant ac tribus simul partibus in hostis, quanto maximo possent tumultu,       incurrant   pars magna equitum mediam traiecit       aciem et ad terga pugnantium pervasit  inde terror iniectus Liguribus;            diversi in omnes partes fugerunt, perpauci       retro in oppidum, quia inde se maxime obiecerat eques  et pugna tam pervicax       multos absumpserat Ligurum, et in fuga passim caesi sunt   decem milia hominum caesa traduntur, amplius       septingenti [passim] capti, signa militaria relata octoginta duo  nec incruenta victoria fuit; amplius tria milia militum       amissa, cum cedentibus neutris ex parte utraque primores caderent